Број: 09-20-О/3-2

Дана: 05.03.2020.године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ БР. 2**

**ПИТАЊA ПОТЕНЦИЈАЛНОГ ПОНУЂАЧА:**

„U vezi konkursne dokumentacije u otvorenom postupku javne nabavke dobara br. 09-20-OS – Nabavka sredstava za higijenu, imamo sledeća pitanja i predlog za izmenom konkursne dokumentacije, kako sledi:

-        Tačkom 9.5. definisani su drugi zahtevi u vezi ponude za partiju broj 4. kojima je definisano da:

1.      Izabrani ponuđač u roku od 2 dana od dana potpisivanja ugovora isporuči i instalira na korišćenje dozirnu opremu. Dozirna oprema se za svaki konkretni vešaraj proizvodi i prilagođava konkretnim uslovima i zahtevima u vešeraju, pa je za proizvodnju iste potrebno određeno vreme. Takođe, ovakva oprema se ne proizvodi u Srbiji pa je potrebno dodatno vreme za transport i uvoz ove robe iz inostranstva. Dodatno, samo vreme instalacije i puštanja u rad (predaje na korišćenje) je minimalno 3 dana. Shodno svemu rečenom, apsolutno je nemoguće da ijedan ponuđač prihvati ovaj zahtev u vezi brzine isporuke dozirne opreme ukoliko već sa istom nije prisutan u vešeraju što direktno stavlja u neravnopravan položaj trenutnog dobavljača u odnosu na novog. Verujemo da je ovaj zahtev posledica uobičajenog roka za isporuku robe, pri čemu sistem za doziranje nije obična roba već visoko tehnički komplikovan sistem za koji je neophodno vreme za proizvodnju, isporuku (uvoz) i instalaciju, pa vas molimo da korigovanjem navedenog roka sa 2 na minimalno 30 dana date šansu i drugim potencijalnim ponuđačima da učestvuju sa ponudom u navedenom postupku.

2.      instalira na korišćenje automatsku centralnu pumpu za doziranje deterdženta sa automatskim pojedinačnim dozerima za svaku veš mašinu (ukupno pet veš mašina tj. 1kom. kontrolni orman, 4kom. Elados pumpa, 2kom. Turbo pumpa, 6kom. nosač pumpe, 6kom. usisno crevo, 1komplet od pet ventila, 1kom. ventil za vodu).

Tehnički opis pumpe: - Protok 25-50 lit/h; Pritisak 10 bara; Napon 220 V.

Obzirom da je dozirna oprema samo pripadak proizvoda koji se nabavljaju u navedenom postupku smatramo da je potpuno irelevantno dati ovako precizan opis sa navedenim tačnim tipom (markom pumpe), količinama, tehničkim karakteristikama (protok, pritisak, napon), itd. Jedini legitiman zahtev jeste da dozirni sistem moće podržati 5 mašina za pranje u procesu doziranja proizvoda koji su definisani tehničkom specifikacijom za partiju 4, naročito imajući u vidu da je baš ovakav sistem za doziranje, kako je opisano zahtevom, standard samo jednog ponuđača (EcoLab) pa na taj način dodatno ograničavate I konkurenciju ovim zahtevom. Ovo bi bilo isto kao kada biste dodatnim zahtevima na tenderu za nabavku naftnih derivata za službena vozila definisali tačno tip pumpe kojom će naftni derivati (benzin I dizel) biti utakani u službene automobile. Smatramo da je zahtev za funkcionalnošću sistema za doziranje na 5 mašina za pranje (a funkcionalnost se podrazumeva) legitiman, sve preko toga jeste favotizovanje jednog ponuđača, naročito imajući u vidi da je navedeni sistem za doziranje tehnološki inferiorniji I zastareo u odnosu na najnovija rešenja (sistem sa duplom membranskom pumom npr., itd.).

U skladu sa rečenim, molimo vas da izvršite korekciju ovog dodatnog zahteva I to tako što ćete ukloniti sve konkretne tehničke detalje koji detaljno opisuju navedenu opremu I konkretno tehničko rešenje samog doziranja I da u tekstu zahteva ostane obaveza da Ponuđač instalira na besplatno korišćenje I upotrebu sistem za doziranje deterdženata za 5 mašina koje se koriste za pranje, ukupnog kapaciteta mašina od 400kg/turnusu pranja (npr.)“

**ОДГОВОРИ НАРУЧИОЦА:**

1. Клинички центар Војводине, као наручилац, спроводи предметни поступак јавне набавке сваке године у складу са Планом набавки и средствима опредељеним за те намене. У претходном периоду су на основу спроведених поступака јавних набавки закључени уговори са више различитих добављача а самим тим и произвођача система за дозирање средстава за професионално прање и дезинфекцију веша, који су поставили захтеване пумпе у предвиђеном року и према истим захтевима из конкурсне документације. Захтев који потенцијани понуђач има да се продужи рок испоруке и инсталације са 2 дана на 30 дана је с'тога потпуно субјективан и не оправдан. Наручилац остаје при својим захтевима.

Напомињемо да је наручилац здравствена установа терцијарног нивоа здравствене заштите која свакодневно опере и до 4500 кг веша те из објективних и оправданих разлога није могуће продужити захтевани рок што би имало за последицу обуставу рада.

2. Наручилац је потпуно легитимно и у складу са својим сазнањима, а у отвореном поступку јавне набавке, прописао минималне захтеве за техничким карактеристикама које предметна опрема мора да задовољи. То, у складу са Законом који регулише предметну област, апсолутно значи да наручилац неће одбити понуду понуђача која нуди боље и квалитетније решење све док исти „понуди одговарајући доказ да добра, услуге или радови које нуди на суштински једнак начин испуњавају услове из спецификације и траженог стандарда“ чл. 71, став 3. Самим тим, наручилац остаје при својим захтевима.

С поштовањем,

Комисија за јавну набавку бр. 09-20-О